**Datum:** Rijeka,14. srpnja 2023.

**Kolegij:** Dermatovenerologija

**Voditelj:** izv.prof. dr. sc. Tanja Batinac, dr. med.

**Katedra:** Katedra za kliničke medicinske znanosti I

**Studij**: Prijediplomski sveučilišni studij - Sestrinstvo izvanredni

**Godina studija:** 2

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
|  Kolegij **Dermatovenerologija** je obvezni kolegij na drugoj godini Preddiplomskog stručnog studija Sestrinstvo koji se sastoji od 15 sati predavanja. Cilj kolegija je usvajanje osnovnih znanja i vještina iz područja dermatologije i venerologije. Predavanja obuhvaćaju najčešće zarazne, spolno prenosive, upalne i alergijske bolesti kože te dobroćudne i zloćudne kožne tumore. Tijekom predavanja osobito će se ukazati na ulogu medicinske sestre u liječenju kožnih bolesti topičkim preparatima, ultraljubičastim svjetlom, fotodinamskom terapijom te primjenom obloga za kronične rane. Nastava se održava u predavaonicama Fakulteta za zdravstvene studije. Studenti su obvezni prisustvovati nastavi. |

**Popis obvezne ispitne literature:**

|  |
| --- |
| 1. Basta-Juzbašić A. Dermatovenerologija, Medicinska naklada 2014.
 |

**Popis dopunske literature:**

|  |
| --- |
| 1. Lipozenčić J. i sur. Dermatovenerologija, Medicinska naklada, 2008.
2. Gruber F. i sur. Kožne bolesti i spolno prenosive infekcije, Medicinski fakultet Rijeka, 2007.
 |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1. Uvod u dermatovenerologiju; Anatomija i fiziologija kože**Navesti i opisati temeljne funkcije kože. Opisati i prepoznati morfologiju kože i potkožja. **P2. Eflorescencije** Navesti i opisati temeljne eflorescencije koje se mogu pojaviti na koži. Prepoznati morfologiju različitih promjena koje se mogu pojaviti na koži. **P3. Infektivne bolesti kože I (bakterijske)**Navesti i opisati najčešće bakterijske bolesti kože i sluznica, metode dijagnostike i suvremene načine liječenja. Navesti osnovna načela pristupa bolesniku s bakterijskim bolestima kože.**P4. Infektivne bolesti kože II (gljivične)**Navesti i opisati najčešće gljivične bolesti kože, metode dijagnostike i suvremene načine liječenja. Navesti osnovna načela pristupa bolesniku s gljivičnim bolestima kože.**P5. Infektivne bolesti kože III (virusne i parazitarne)**Navesti i opisati najčešće virusne i parazitarne bolesti kože, metode dijagnostike i suvremene načine liječenja. Navesti osnovna načela pristupa bolesniku s virusnim i parazitarnim bolestima kože. **P6. Alergijske bolesti kože I**Navesti i opisati različite vrste alergijskih reakcija i manifestacije na koži i sluznicama. Opisati najčešća hitna stanja u dermatologiji: angioedem, akutna urtikarija, najčešći oblici medikamentoznih osipa. Diskutirati o metodama alergološkog testiranja (prick test). **P7. Alergijske bolesti kože II**Razlikovati obilježja kontaktnog alergijskog i iritativnog dermatitisa te atopijskog dermatitisa (ekcema). Navesti i opisati najčešće načine liječenja. Diskutirati o metodama alergološkog testiranja (epikutani test). **P8. Autoimune bolesti vezivnog tkiva** Opisati mehanizme nastanka najčešćih autoimunih bolesti vezivnog tkiva kože (lupus, sklerodermija, dermatomiozitis). Opisati njihovu kliničku sliku, navesti suvremene metode dijagnostike i liječenja. **P9. Autoimune bulozne bolesti** Opisati kliničku sliku, navesti suvremene metode dijagnostike i liječenja autoimunih buloznih dermatoza (vulgarni pemphigus, buloznipemphigoid).**P10. Eritematoskvamozne bolesti** Opisati najčešće eritematoskvamozne bolesti, s naglaskom na psorijazu i lihen planus. Navesti i opisati najčešće primjenjivane načine topičkog i sustavnog liječenja te primjene ultraljubičastog svjetla u liječenju psorijaze i drugih dermatoza. **P11. Bolesti lica i vlasišta**Opisati najčešće bolesti lica i vlasišta (seborojični dermatitis, akne i alopecije), opisati kliničku sliku, navesti metode dijagnostike i liječenja. Protumačiti ulogu sestre u izvođenju toalete lica, ekstrakciji komedona i gnoja. **P12. Kronična venska insuficijencija, kronična venska rana**Opisati vensku cirkulaciju donjih ekstremiteta, objasniti mehanizam nastanka i posljedice proširenih vena i kronične venske insuficijencije, s naglaskom na kroničnu vensku ranu potkoljenice i suvremene metode liječenja. **P13. Spolno prenosive bolesti**Navesti i opisati najčešće spolno prenosive bolesti. Navesti algoritme provođenja dijagnostike kod sumnje na spolne bolesti te načine liječenja. Navesti osnovna načela pristupa bolesniku sa spolnom bolesti.**P14. Benigni tumori kože**Navesti i opisati najčešće benigne tumore kože, primjerice hemangiom, fibrom, seboroične bradavice i madeže.**P15. Prekanceroze i maligni tumori kože**Navesti premaligne promjene na koži i sluznicama, primjerice aktinične keratoze, aktinični heilitis, leukoplakiju i metode njihovog liječenja. Navesti i opisati najčešće zloćudne tumore kože, posebice bazocelularni i spinocelularni karcinom te melanom te navesti osnovne metode njihova liječenja.  |

**Obveze studenata:**

|  |
| --- |
|  Studenti su obvezni redovito pohađati nastavu. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   ***ECTS bodovni sustav ocjenjivanja:*** Ocjenjivanje studenata provodi se prema važećem **Pravilniku o studijima Sveucilišta u Rijeci**, odnosno Odluci o izmjenama i dopunama **Pravilniku o studijima Sveucilišta u Rijeci** te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše **50% ocjenskih bodova**, dok se preostalih **50% ocjenskih bodova** ostvaruje na završnom ispitu koji obuhvaća pismeni ispit. Ocjenjivanje studenata vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se **apsolutnom raspodjelom**, te prema **stručnim kriterijima ocjenjivanja**.**Od maksimalnih 50% ocjenskih bodova koje je moguće ostvariti tijekom nastave, student mora ostvariti minimalno 25% ocjenskih bodova da bi pristupio završnom ispitu, pod uvjetom da je pozitivno ocijenjen po svim elementima ocjenjivanja kroz nastavu.** Student koji je ostvario između 20 i 24,9% ocjenskih bodova imati će priliku za jedan popravni međuispit te ako na tom međuispitu zadovolji, može pristupiti završnom ispitu s početnih 25% ocjenskih bodova prikupljenih tijekom nastave.Student koji je ostvario manje od 19,9% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.**Ocjenske bodove student stječe na sljedeći način:****1. Tijekom nastave vrednuje se (maksimalno 50% ocjenskih bodova):**a) pohadanje nastave (do 50% ocjenskih bodova)**Pohadanje nastave (do 50% ocjenskih bodova)**Nazočnost na predavanjima je obvezna, a student može izostati s **30% nastave isključivo** **zbog zdravstvenih razloga** što opravdava liječničkom ispričnicom. Ukoliko student opravdano ili neopravdano izostane s **više od 30% nastave** ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen je ocjenom F. Pohađanje nastave (predavanja i seminari) boduje se na sljedeći način:

|  |  |
| --- | --- |
| **Ocjena (% neopravdani izostanci)** | **% ocjenski bodovi** |
| 5 (0%) | **50** |
| 4 (do 10%) | **45** |
| 3 (do 20%) | **40** |
| 2 (do 30%) | **30** |
| 1 (više od 30%) | **0** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **2. Na završnom ispitu vrednuje se (**maksimalno 50% ocjenskih bodova**):** **pismeni ispit** (do 50% ocjenskih bodova)**Pismeni ispit (ukupno 50 ocjenskih bodova)**Student će pristupiti provjeri znanja kroz pismeni ispit na osnovi čega može ostvariti maksimalno **50%** ocjenskih bodova. Ispit se sastoji od **50 pitanja**, svaki točan odgovor nosi po **2** ocjenska boda te nosi maksimalno **100** ocjenskih bodova.. Prolaznost na istom je **50%** uspješno riješenih ispitnih zadataka. Postignuti rezultati pojedinog studenta boduju se na sljedeći način:

|  |  |
| --- | --- |
| **ocjena** | **% ocjenski bodovi** |
| 5 | **90 -100** |
| 4 | **75-89** |
| 3 | **60-74** |
| 2 | **50-59** |
| 1 |  **49** |

**Konačna ocjena** je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:**A = 90 - 100% ocjenskih bodova****B = 75 - 89,9%** **C = 60 - 74,9%****D = 50 - 59,9%****F = 0 - 49,9%**Ocjene u ECTS sustavu prevode se u brojčani sustav na sljedeći način:**A = izvrstan (5)****B = vrlo dobar (4)****C = dobar (3)****D = dovoljan (2)****F = nedovoljan (1)****VAŽNA OBAVIJEST****U slučaju odbijanja ocjene studenti/ice dužni su pokrenuti postupak predviđen čl. 46. Pravilnika o studijima Sveučilišta u Rijeci.**ČLANAK 46. Prigovor na ocjenu (1) Student koji smatra da je oštećen ocjenjivanjem na završnom ispitu ima pravo u roku 24 sata nakon priopćenja ocjene izjaviti pisani prigovor dekanu odnosno pročelniku odjela. Prigovor mora biti obrazložen. (2) Ako prigovor smatra osnovanim dekan odnosno pročelnik odjela će u roku od 24 sata od zaprimanja prigovora imenovati povjerenstvo sastavljeno od tri člana. Nastavnik s čijom ocjenom student nije bio zadovoljan ne može biti predsjednik povjerenstva. (3) Pisani ispit ili pisani dio ispita neće se ponoviti pred povjerenstvom, već će ga ono ponovno ocijeniti. Ako je ispit usmeni ili se sastoji i od usmenog dijela provjere znanja dekan odnosno pročelnik odjela će odrediti vrijeme polaganja ispita koji se treba održati što ranije, a ne može biti održan kasnije od tri radna dana po izjavljenom prigovoru. (4) Povjerenstvo donosi odluku većinom glasova. |

 |

**Mogućnost izvođenja nastave na stranom jeziku:**

|  |
| --- |
| da |

**Ostale napomene (vezane uz kolegij) važne za studente:**

|  |
| --- |
| Unesite tražene podatke |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
|  **Datum** | **Predavanja (vrijeme i mjesto)** | **Seminari (vrijeme i mjesto)** | **Vježbe (vrijeme i mjesto)** |  **Nastavnik** |
| 09.10.2023. | 08.00-13.00Predavaona Z6 |   |  |  Izv.prof.dr.sc. Tanja Batinac (P 1, 2, 3, 4, 5, 6, 7, 8)   |
| 13.10.2023. | 08.00-13.00Predavaona Z5 |  |  | Izv.prof.dr.sc. Tanja Batinac (P 9, 10, 11,12, 13, 14, 15) |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | **Uvod u dermatovenerologiju; Anatomija i fiziologija kože** | 1 | Predavaona Z6 |
| P2 | **Eflorescencije** | 1 | Predavaona Z6 |
| P3 | **Infektivne bolesti kože I (bakterijske)** | 1 | Predavaona Z6 |
| P4 | **Infektivne bolesti kože II (gljivične)**  | 1 | Predavaona Z6 |
| P5 | **Infektivne bolesti kože III (virusne i parazitarne)** | 1 | Predavaona Z6 |
| P6 | **Alergijske bolesti kože I (urtikarija, angioedem, medikamentozni osipi)** | 1 | Predavaona Z6 |
| P7 | **Alergijske bolesti kože II (atopijski, kontaktni dermatitis)** | 1 | Predavaona Z6 |
| P8 | **Autoimune bolesti vezivnog tkiva** | 1 | Predavaona Z6 |
| P9 | **Autoimune bulozne bolesti** | 1 | Predavaona Z6 |
| P10 | **Eritematoskvamozne bolesti kože** | 1 | Predavaona Z6 |
| P11 | **Bolesti lica i vlasišta** | 1 | Predavaona Z6 |
| P12 | **Kronična venska insuficijencija, kronična venska rana** | 1 | Predavaona Z6 |
| P13 | **Spolno prenosive bolesti**  | 1 | Predavaona Z6 |
| P14 | **Benigni tumori kože**  | 1 | Predavaona Z6 |
| P15 | **Prekanceroze i maligni tumori kože** | 1 | Predavaona Z6 |
|  |  | **15** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 06.11.2023. |
| 2. | 22.11.2023. |
| 3. | 05.01.2024. |
| 4. | 04.03.2024. |